Planten vokser hurtig og må beskjæres om en ønsker å holde den i sjakk. Våren er den mest ideelle tiden å gjøre dette på. Man skjærer i topp eller i siden med en skarp kniv, og det sies at «blødningen» av klissete, hvit saft (lateks) med fordel kan stoppes med potetmel eller litt jord. Avleggeren kan plantes om direkte i litt plantejord og bør vannes godt i inkubasjonsperioden.

Pass godt på å ikke overvanne gummiplanten, da den trives best i tørre forhold. Et godt tips kan være å kjenne etter når potten virker lett, om jorden føles tørr. Vanning maksimalt én gang i uken er vanligvis nok, selv om sommeren innimellom kan kreve mer.

Potten platen sitter i bør ha god dreneringsevne og fylles med jord som holder nøytral til svakt syrlig pH-verdi. I og med at den vokser såpass hurtig, kan den med fordel plantes om cirka én gang om året til planten når ønsket størrelse. En beskjeden dose alminnelig husplantegjødsel i vekstperioder gjør gummiplanten godt.

Begynner plantens blader å falme eller falle av, er sannsynligheten stor for at den står for mørkt eller i et område med trekk.

Klarer man å ta livet av gummiplanten, er trolig alt håp er ute.

* (Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.